Noteikumu (grozījumu) projekts 23-TA-776
Izdrukāts 30.07.2026. 00.03 - 1.0.VK Redakcija
Noteikumu (grozījumu) projekts 23-TA-776
Izdrukāts 30.07.2026. 00.03 - 1.0.VK Redakcija
Ministru kabineta noteikumi Nr. 391
Rīgā 2023. gada 13. jūlijā (prot. Nr. 36 37. §)
Grozījumi Ministru kabineta 2019. gada 28. maija noteikumos Nr. 227 "Gaļas liellopu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas un ciltsdarba likuma
13. panta pirmo daļu
· Izdarīt Ministru kabineta 2019. gada 28. maija noteikumos Nr. 227 "Gaļas liellopu pārraudzības un snieguma pārbaudes kārtība" (Latvijas Vēstnesis, 2019, 108. nr.; 2021, 129. nr.) šādus grozījumus:
· 1. Izteikt 10. punktu šādā redakcijā:
· "10. Ja ganāmpulka īpašnieks pats neveic pārraudzību savā ganāmpulkā, viņš vienojas ar pārraugu par pārraudzības darbu un ganāmpulka pārraudzības plānu."
· 2. Izteikt 11. punktu šādā redakcijā:
· "11. Pirms pārraudzības uzsākšanas ganāmpulka īpašnieks vai pārraugs informē datu centru par pārraudzības uzsākšanu, norādot datubāzē ganāmpulka un novietnes reģistrācijas numuru, un pārraudzības plānā norāda:
· 11.1. ganāmpulka pārraudzības shēmu;
· 11.2. ganāmpulka pārraudzības datu reģistrēšanas veidlapas (turpmāk – pārraudzības uzdevums) saņemšanas veidu;
· 11.3. pārraudzības datu iegūšanas veidu – svēršanu (kilogramos)."
· 3. Papildināt ar 11.1 punktu šādā redakcijā:
· "11.1 Ganāmpulka īpašnieks informē datu centru par pārraudzības pārtraukšanu, norādot to datubāzē."
· 4. Izteikt 27. punktu šādā redakcijā:
· "27. Snieguma pārbaudi veic gaļas liellopu audzēšanas saimniecībā, par kuru ir noslēgta vienošanās par audzēšanas programmas īstenošanu ar biedrību, kas pārraudzības datus iegūst šo noteikumu II nodaļā noteiktajā kārtībā. Ganāmpulka īpašnieks snieguma pārbaudes laikā nodrošina datu ieguvi par visiem audzēšanas programmas mērķim atbilstošajiem gaļas liellopiem."
· 5. Izteikt 34. punktu šādā redakcijā:
· "34. Ja biedrībai ir radušās aizdomas par audzēšanas programmas īstenošanā iesaistīto gaļas liellopu snieguma pārbaudes datu neatbilstību, biedrība saskaņā ar tās paškontroles procedūrās noteiktajiem kritērijiem organizē snieguma pārbaudes datu virspārraudzību, iesaistot tajā speciālistu grupu."
· 6. Papildināt ar 35.1 punktu šādā redakcijā:
· "35.1 Gaļas liellopu identitātes pārbaudi biedrība organizē atbilstoši pieejamiem finanšu līdzekļiem. Ja, ievērojot DNS analīžu rezultātus, datubāzē labojami attiecīgā dzīvnieka izcelsmes dati, biedrība informē datu centru. Datu centrs izdara nepieciešamos labojumus."
· 7. Izteikt 36. punktu šādā redakcijā:
· "36. Ja biedrība virspārraudzības laikā konstatē, ka snieguma pārbaudes dati ir neatbilstoši, tā rezultātus fiksē pārbaudes aktā, norādot pārbaudītos snieguma pārbaudes ganāmpulkus un konstatētās neatbilstības."
· 8. Papildināt ar 36.1 punktu šādā redakcijā:
· "36.1 Biedrība pārbaudes aktu iesniedz izvērtēšanai datu centra komisijā, kura izveidota atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju (turpmāk – komisija)."
· 9. Papildināt ar 36.2 punktu šādā redakcijā:
· "36.2 Komisija, pamatojoties uz biedrības konstatētajām neatbilstībām, pieņem lēmumu par attiecīgo snieguma pārbaudes datu anulēšanu, ja snieguma pārbaudes dati nav iegūti saskaņā ar šo noteikumu un attiecīgās šķirnes audzēšanas programmas prasībām vai tie neatbilst normatīvajos aktos par dzīvnieku audzēšanu un ciltsdarbu noteiktajām prasībām."
· 10. Papildināt ar 36.3 punktu šādā redakcijā:
· "36.3 Komisijas lēmumu var apstrīdēt mēneša laikā no tā spēkā stāšanās dienas, iesniedzot iesniegumu datu centra direktoram. Datu centra direktora lēmumu var pārsūdzēt tiesā Administratīvā procesa likumā noteiktajā kārtībā."

